EkBass/fiwiki-20250220-pages-articles huggingface dataset:
Aleksandr Bezborodko

Aleksandr Andrejevitš Bezborodko (; 25. maaliskuuta (J: 14. maaliskuuta) 1747 Gluhov, Ukraina – 17. huhtikuuta (J: 6. huhtikuuta) 1799 Pietari)Aleksandr Andreyevich, Prince Bezborodko Encyclopædia Britannica Online Academic Edition. Viitattu 13.3.2014. oli venäläinen ruhtinas ja yksi Venäjän keisarikunnan ulkopolitiikan johtajista 1700-luvun lopulla. Bezborodko palveli Venäjän–Turkin sodassa 1768–1774 kreivi Pjotr Rumjantsevin alaisena, ja Rumjantsev suositteli häntä myöhemmin keisarinna Katariina Suurelle. Katariina nimitti hänet vuonna 1775 anomussihteeriksi. Myöhemmin Bezborodkosta tuli valtakunnan postilaitoksen johtaja ja ulkoministeriön täysivaltainen neuvottelija. Hänet nimitettiin 1786 senaattiin. Bezborodko toimi Katariinan oikeana kätenä tämän diplomaattisissa hankkeissa ja tuki keisarinnan suunnitelmaa Ottomaanien valtakunnan kukistamisesta ja Bysantin valtakunnan uudelleenperustamisesta sekä Katariinan pojanpojan Konstantinin asettamisesta sen hallitsijaksi. Bezborodko allekirjoitti vuonna 1792 Venäjän puolesta turkkilaisten kanssa Jassyn rauhansopimuksen, jolla Venäjä sai lisäalueita Mustanmeren rannalta. Hän toimi myös Katariinan neuvonantajana Puolan toisen ja kolmannen jaon yhteydessä vuosina 1793 ja 1795. Katariinan seuraajaksi vuonna 1796 tullut Paavali I korotti Bezborodkon ruhtinaaksi ja nimitti hänet valtakunnankansleriksi. Hän kuitenkin kuoli vain pari vuotta myöhemmin. ==Lähteet== ==Aiheesta muualla== Luokka:Venäläiset ruhtinaat Luokka:Venäjän ulkoasiainministerit Luokka:Vuonna 1747 syntyneet Luokka:Vuonna 1799 kuolleet
100 metrin juoksu olympialaisissa

Sadan metrin juoksu on ollut kesäolympialaisten ohjelmassa nykyaikaisten olympialaisten historian alusta alkaen, vuodesta 1896. Naisten 100 metrin juoksu on ollut olympialajina vuoden 1928 olympialaisista. Eniten kultamitaleita ovat voittaneet yhdysvaltalaiset urheilijat. == Mitalitaulukot == ===Miehet=== ===Naiset=== == Olympiaennätyksen kehitys == === Miehet === Aika Urheilija Maa Olympialaiset Kierros 12,2 Alkuerä 1 12,2 Alkuerä 2 11,8 Alkuerä 3 11,4 Alkuerä 1 11,4 Alkuerä 2 10,8 = Alkuerä 3 10,8 = Välierä 2 10,8 Alkuerä 15 10,8 Välierä 1 10,8 Välierä 3 10,8 Finaali 10,8 Alkuerä 10 10,6 Alkuerä 16 10,6 Puolivälierä 4 10,6 Välierä 2 10,6 Finaali 10,6 Puolivälierä 4 10,6 Välierä 1 10,6 Välierä 2 10,6 Alkuerä 3 10,4 Puolivälierä 1 10,3 = Finaali 10,3 Alkuerä 1 10,3 Finaali 10,3 Puolivälierä 1 10,3 Puolivälierä 2 10,3 Välierä 2 10,2 Puolivälierä 2 10,2 Finaali 10,0 = Finaali 10,0 (A) Puolivälierä 2 10,0 (A) Puolivälierä 4 10,0 (A) Välierä 1 9,9 (A) = Finaali 9,92 Finaali 9,84 Finaali 9,69 Finaali 9,63 Finaali Vuoden 1988 olympialaisissa Carl Lewis sijoittui alun perin toiseksi, mutta Ben Johnsonin dopingkäryn myötä hän sai nimiinsä olympiavoiton lisäksi olympia- ja maailmanennätyksen. * = Maailmanennätysaika *A = Kilpailu käytiin yli 1 000 m korkeudessa Lähde: === Naiset === Aika Urheilija Maa Olympialaiset Kierros 13,0 Alkuerä 1 12,8 Alkuerä 2 12,8 Alkuerä 3 12,8 Alkuerä 4 12,8 Alkuerä 6 12,6 Alkuerä 7 12,6 Alkuerä 9 12,4 Välierä 1 12,4 Välierä 2 12,2 Finaali 12,2 Alkuerä 1 11,9 Alkuerä 2 11,9 = Välierä 2 11,9 = Finaali 11,9 Finaali 11,9 Alkuerä 7 11,6 Alkuerä 8 11,6 Puolivälierä 1 11,5 = Puolivälierä 1 11,5 Alkuerä 2 11,4 Alkuerä 3 11,3 = Välierä 1 11,2 = Puolivälierä 1 11,2 (A) Alkuerä 1 11,2 (A) Alkuerä 2 11,2 (A) Alkuerä 6 11,1 (A) = Puolivälierä 1 11,1 (A) = Puolivälierä 4 11,0 (A) Finaali 11,07 Puolivälierä 1 11,05 Puolivälierä 1 11,01 Välierä 1 10,97 Finaali 10,88 Alkuerä 7 10,88 Puolivälierä 2 10,62 Puolivälierä 3 10,61 Finaali * = Maailmanennätysaika *A = Kilpailu käytiin yli 1 000 m korkeudessa Lähde:Athletics – Olympic Records olympics.com ==Lähteet== *
Dolgorukov

Dolgorukov (; vanha nimi Dolgoruki, ”pitkäkäsi”) on vanha venäläinen ruhtinassuku, jonka on väitetty polveutuvan aina itsestään Rurikista. Sukuun on kuulunut monia merkittäviä venäläisiä sotapäälliköitä ja valtiomiehiä.Dolgoruky family Encyclopædia Britannica Online Academic Edition. Viitattu 13.3.2014.familjebok (1907), s. 641–643 Runeberg.org. Viitattu 13.3.2014. Dolgorukovit saivat erityisen vahvan aseman Venäjän johdossa alaikäisen keisari Pietari II:n valtakaudella, jolloin useita suvun jäseniä kuului maan hallituksena toimineeseen salaneuvostoon. Dolgorukovit olivat myös nostamassa herttuatar Annaa Pietarin seuraajaksi vuonna 1730, mutta Anna syrjäytti pian valtaanpäästyään suvun johtavat edustajat. ==Suvun jäseniä== *Juri Dolgorukov (k. 1682), sotapäällikkö *Jakov Dolgorukov (1639–1720), kenraali, diplomaatti *Vasili Dolgorukov (1667–1746), sotamarsalkka, salaneuvoston jäsen *Vasili Dolgorukov (n. 1670 – 1739), diplomaatti, salaneuvoston jäsen *Ivan Dolgorukov (1708–1739), hovimies, Pietari II:n suosikki *Jekaterina Dolgorukova (1711–1745), Pietari II:n kihlattu *Vasili Dolgorukov (1722–1782), kenraali, Krimin valloittaja (Krimski) *Juri Dolgorukov (1740–1820), muistelmakirjailija *Ivan Dolgorukov (1764–1823), Vladimirin kuvernööri, kirjailija ja runoilija *Mihail Dolgorukov (1780–1808), kenraali, kaatui Koljonvirran taistelussa *Vasili Dolgorukov (1804–1868), kenraali, sotaministeri 1852–1856 *Pjotr Dolgorukov (1816–1868), keisarinvaltaa kritisoinut kirjailija *Jekaterina Dolgorukova (1847–1922), Aleksanteri II:n toinen vaimo *Pjotr Dolgorukov (1866–1951), liberaali poliitikko Avioliiton kautta sukuun kuului Venäjän ensimmäinen naispuolinen muistelmakirjailija Natalia Dolgorukova o.s. Šeremeteva (1714–1771). ==Katso myös== *Juri Dolgoruki (1100-luvulla elänyt Kiovan hallitsija) ==Lähteet== == Aiheesta muualla == Luokka:Venäjän aateli
Zazie – Pariisin päiviä

Zazie – Pariisin päiviä (Zazie dans le métro) on ranskalainen komediaelokuva vuodelta 1960. Sen ohjasi Louis Malle ja se pohjautuu Raymond Queneaun samannimiseen romaaniin. Värikäs ja vauhdikas slapstick-tyylinen farssi oli Mallen täydellinen tyylinvaihdos hänen sitä edeltäneistä mustavalkoisista draamoistaan Hissillä mestauslavalle ja Yö kuuluu rakkaudelle. == Juoni == Rääväsuinen villikkotyttö Zazie (Catherine Demongeot) saapuu Pariisiin ja laitetaan sukulaistensa hoitoon, jotta hänen äitinsä saisi aikaa tavata rakastajaansa. Hänen eksentrinen setänsä Gabriel (Philippe Noiret) – nykykielellä drag queen – yrittää esitellä hänelle kaupungin nähtävyyksiä, mutta Zazieta kiinnostaisi vain ajella metrolla. Maanalaisen työntekijät ovat kuitenkin lakossa, ja tyttö karkaa omille teilleen, joilla törmää toinen toistaan erikoisempiin tyyppeihin sarjakuvamaisen värikkäässä nopeutettua kuvaa, hyppyleikkauksia ja muita visuaalisia vitsejä vilisevässä tarinassa.Engebretson, Russell: Zazie dans le metro (Blu-ray) Criterion Collection . DVD Verdict. Viitattu 13.3.2104. == Lähteet == == Aiheesta muualla == * Vesa Skaffari: Zazie – Pariisin päiviä . Smackthejack.net 5.11.2013. Luokka:Louis Mallen ohjaamat elokuvat Luokka:Ranskalaiset komediaelokuvat Luokka:Vuoden 1960 ranskalaiset elokuvat
Berner Oberland-Bahnen

Berner Oberland-Bahnen on sveitsiläinen rautatieyhtiö, joka toimii Keski- Sveitsissä Bernin Alpeilla. Yhtiön kotipaikka on Interlaken. == Historiaa == Berner Oberland-Bahnen omistaa kaksi historiallista rautatietä: Berner Oberland-Bahnin (BOB) ja Schynige Platte-Bahnin (SPB). Yhtiö on omistanut BOB:n toiminnan alusta, vuodesta 1888 alkaen. SPB siirtyi yhtiölle vuonna 1895. == Omistus == Berner Oberland-Bahnenin pääomistajia ovat Sveitsin liittovaltio ja Bernin kantoni. Samalla alueella toimiva pörssinoteerattu liikenneyhtiö Jungfraubahn Holding AG omistaa yhtiöstä 8 %. == Toiminta == Yhtiön liikevaihto oli vuonna 2012 14 milj. CHF ja liikevoitto 0,4 milj. CHF. Henkilöstön määrä oli 147. Rataosa liikevaihto milj. CHF liikevoitto milj. CHF matkustajia milj. rataverkko km liikennekausi Berner Oberland-Bahn 10,7 0,39 2,81 23,7 12 kk Schynige Platte-Bahn 3,0 -0,04 0,17 7,3 noin 5 kk yhteensä 13,7 0,36 2,99 31,0 == Lähteet == * * * 200px | Berner Oberland-Bahnen AG, vuosikertomus vuodelta 1895 == Aiheesta muualla == Luokka:Sveitsiläiset rautatieyhtiöt Luokka:Interlaken
Kuka sen opettaa

Kuka sen opettaa on Kaija Koon kahdestoista studioalbumi, joka julkaistiin 11. huhtikuuta 2014. Se on artistin ensimmäinen studioalbumi sitten vuoden 2010, jolloin hänen albuminsa Irti julkaistiin. Kuka sen opettaa nousi toisella listaviikollaan Suomen virallisen albumilistan ensimmäiseksi. Albumi on myynyt kultaa yli 15 000 kappaleen myynnillään. Vuoden 2014 aikana sitä myytiin 18 633 kappaletta ollen vuoden viidenneksi myydyin albumi. == Tuotanto ja kappaleet == Albumin on tuottanut Jukka Immonen, Hannu Korkeamäki ja Antti Riihimäki. Kaija Koo on kertonut albumin eroavan aiemmista julkaisuistaan siten, että sitä on ollut tekemässä useita musiikkialan ”nuoria tekijöitä”, eikä artistin ”luottotekijältä”, entiseltä aviomieheltä Markku Impiöltä, ole albumilla kuin yksi kappale. Artisti on kertonut albumin ensimmäisen kappaleen, ”Supernaiset”, olevan voima- ja ystävyyslaulu naisille. Ensimmäisenä singlenä julkaistu ”Kuka sen opettaa” kertoo puolestaan, kuinka pitkän parisuhteen jälkeen jatketaan eteenpäin elämässä. Paula Vesalan sanoittaman kappaleen ”Sydän vähän kallellaan” artisti on omistanut omalle pojalleen. == Kappalelista == == Singlet == Albumin ensimmäisenä singlenä julkaistiin sen nimikkokappale ”Kuka sen opettaa”, jonka ovat säveltäneet Jonnaemilia Kärkkäinen ja Mikko Tamminen sekä sanoittanut Paula Vesala. Kappale menestyi julkaisunsa jälkeen hyvin: Se nousi ensimmäisellä listaviikollaan latauslistan toiseksi ja radioiden 16. soitetuimmaksi kappaleeksi. Jo toisella viikolla kappale nousi radiolistan kärkeen. Kappale on sijoittunut myös singlelistalle, parhaimmillaan 17. sijalle. Toinen single ”Supernaiset” nousi listaviikolla 22/2014 radiolistan 117. sijalta suoraan viidenneksi. Viikolla 24/2014 kappale nousi radiolistan toiseksi. Se on noussut myös latauslistan viidenneksi. Kolmas single ”Surulapsi” julkaistiin syyskuussa 2014. == Arvostelut == * Keskisuomalainen: positiivinenKeskisuomalainen: Levyarvio == Lähteet == Luokka:Vuoden 2014 albumit Luokka:Kaija Koon albumit Luokka:Jukka Immosen tuottamat albumit
Youssoupha

Youssoupha on ranskalainen räppäri. Hänen isänsä oli Afrikan merkittävimpiin muusikoihin lukeutuva Tabu Ley Rochereau. Youssoupha julkaisi sooloalbuminsa, À chaque frère, maaliskuussa 2007. == Lähteet == == Aiheesta muualla == *Viralliset kotisivut Luokka:Ranskalaiset laulajat Luokka:Syntymävuosi puuttuu Luokka:Elävät henkilöt
Kauppakeskus Komppi

Kauppakeskus Komppi on Ikaalisten Läykkälänlahden kaupunginosassa Nummenrinteen alueella, Valtatien 3 välittömässä läheisyydessä sijaitseva kauppakeskus, joka avattiin 20. maaliskuuta 2014.Ikaalisten kauppakeskusta aletaan vihdoin rakentaa, YLE 3.8.2012Kauppakeskus Komppi avataan torstaina 20.3.2014, www.komppi.fi 13.3.2014 Liikekeskuksen pinta-ala on 9 000 m², josta liikkeiden pinta-alaa on noin 8 000 m².Ruukin tiiveystakuu alentaa Ikaalisten Portti -liikekeskuksen energiakustannuksia, Ruukki 31.10.2013 Keskuksen 12 liikkeestä niin kutsutut ankkuriliikkeet ovat K-Supermarket ja Tokmanni. Sen sijoittajina olivat muun muassa CastorCon Finland Oy, joka rakensi keskuksen, sekä Veikko Laine Oy. Keskus työllistää yli 100 henkilöä.Kauppakeskus nousee vauhdilla, 29.5.2013 Liikkeet - Kauppakeskus Komppi, www.komppi.fi 13.3.2014Kauppakeskus Komppi avattiin Ikaalisissa 20.3.2014, www.komppi.fi 13.3.2014 == Liikkeet == * Hesburger * K-Supermarket * Reima Outlet * Tokmanni * Kylpyläkaupunki Oy / Mökkiavain * Nanso Shop * Parturiliike Rauskitar * Subway * Kahvila-ravintola Tähkä * LähiTapiola Länsi- Suomi * Ilmainen lasten leikkipaikka Komppis Lähde: == Lähteet == Luokka:Suomen kauppa- ja ostoskeskukset Luokka:Ikaalisten rakennukset ja rakennelmat Luokka:Läykkälänlahti
Hämpton Sound

Hämpton Sound on suomalaisen rap-artisti Lasse K:n vuonna 2005 Firma Recordsin kautta julkaistu albumi. == Kappaleet == # Intro (mukana NMW) # Helppoo elämää (Ile Idästä) # Hämpton sound # Hei tytöt # Kaikki tuntee Lassen # Muita asioita (mukana Kova Koulu) # V*t*n nisti # Ile Idästä - Perjantai # Elämä on parasta huumetta # Trubaduuri duunissa # Rakkaudesta kulttuuriin Luokka:Vuoden 2005 albumit Luokka:Lasse K:n albumit
Anna-Lena Friedsam

Anna-Lena Friedsam (s. 1. helmikuuta 1994 Neuwied) on saksalainen tennispelaaja. Parhaimmillaan hän on ollut kaksinpelissä WTA-listan sijalla 48 toukokuussa 2016. Hän on voittanut urallaan 12 ITF-turnausta kaksinpelissä ja kolme ITF-turnausta nelinpelissä. Marraskuussa 2013 Friedsam selviytyi loppuotteluun Taipein turnauksen nelinpelissä Alison Van Uytvanckin kanssa. He kuitenkin hävisivät sen Caroline Garcialle sekä Jaroslava Švedovalle. Friedsam pelasi Grand Slam -turnauksen pääsarjassa ensimmäisen kerran Ranskan avoimissa 2014. == Lähteet == == Aiheesta muualla == * * Luokka:Saksalaiset tennispelaajat Luokka:Vuonna 1994 syntyneet Luokka:Elävät henkilöt
400 metrin juoksu olympialaisissa

400 metrin juoksu on ollut kesäolympialaisten ohjelmassa nykyaikaisten olympialaisten historian alusta alkaen, vuodesta 1896. Naisten 400 metrin juoksu on ollut olympialajina vuoden 1964 olympialaisista. Eniten kultamitaleita ovat voittaneet yhdysvaltalaiset urheilijat. == Mitalitaulukot == ===Miehet=== ===Naiset=== ==Lähteet== *
Alizé Lim

Alizé Lim (s. 13. heinäkuuta 1990 Pariisi) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 135 toukokuussa 2015. Hän on voittanut urallaan kolme ITF-turnausta kaksinpelissä ja kuusi ITF-turnausta nelinpelissä. Lim pelasi Grand Slam -turnauksessa ensimmäisen kerran Ranskan avoimissa 2011, jossa hän osallistui nelinpeliin. Kaksinpelin Grand Slam -turnaukseen hän osallistui ensimmäisen kerran Ranskan avoimissa 2014. == Lähteet == == Aiheesta muualla == * * Luokka:Ranskalaiset tennispelaajat Luokka:Vuonna 1990 syntyneet Luokka:Elävät henkilöt
Iskelmäparaati (elokuva)

Iskelmäparaati () on Walt Disneyn tuottama animaatioelokuva vuodelta 1946. Elokuva koostuu kymmenestä episodista, joissa musiikkikappale on kuvitettu piirroselokuvalla. Musiikin tyylilaji ei ole pelkkää iskelmää, vaan mukana on myös jazzia, oopperaa ja Sergei Prokofjevin Pekka ja susi. Elokuvan yhdysvaltalaisista videojulkaisuista poistettiin jakso ”The Martins and the Coys”, koska ammuskelua ei pidetty sopivana lapsille.Make Mine Music (1946): Alternate Versions. (IMDb.com.) Pohjoismaisessa DVD-julkaisussa jakso on mukana.Make Mine Music (1946). (DVDCompare.net.) == Osiot == # The Martins and the Coys: kilpailevien sukujen nuorten välinen rakkaus kaataa vuoria # Blue Bayou: kaksi haikaraa lentää Evergladesin alueella # All the Cats join in: teini lähtee tansseihin, Benny Goodmanin musiikki soi # Without you: balladi menetetystä rakkaudesta # Casey at the Bat: tarina ylpeästä baseballinpelaajasta # Two Silhouettes: kaksi balettitanssijaa varjokuvina # Pekka ja susi: sovitus Sergei Prokofjevin musiikkisadusta. # After you're gone: soittimet saavat ihmishahmon Benny Goodmanin musiikin tahtiin # Johnny Fedora and Alice Bluebonnet: kahden hatun välinen rakkaustarina. # The Whale Who Wanted to Sing at the Met: oopperaurasta haaveileva valas, mukana katkelmia oopperasta Lucia di Lammermoor. == Lähteet == == Aiheesta muualla == * Luokka:Disneyn animaatioelokuvat Luokka:Vuoden 1946 yhdysvaltalaiset elokuvat
Dave Van Ronk

Dave Van Ronk (30. kesäkuuta 1936 Brooklyn, New York – 10. helmikuuta 2002 New York) oli yhdysvaltalainen folk- ja blueslaulaja, lauluntekijä ja kitaristi. ==Elämä ja ura== Van Ronk syntyi suuren laman aikana yksinhuoltajaäidin työläisperheeseen. Hän vietti lapsuutensa Brooklynissa New Yorkissa, ja vuonna 1945 hän muutti äitinsä kanssa Queensiin. Hän jätti lukion kesken ja ryhtyi seitsemäntoistavuotiaana ansaitsemaan elantonsa jazz-kitaristina ja laulajana. Kun muusikonura ei lyönyt leiville, hän lähti merille pariksi vuodeksi. Palattuaan New Yorkiin Van Ronk muutti Greenwich Villageen ja löysi folkmusiikin. Hän julkaisi ensimmäisen soololevynsä vuonna 1958. Hän julkaisi 1950- ja 1960-luvuilla yhteensä kymmenen levyä, ja hänestä tuli tunnettu myös folkfestivaalikiertueiden esiintyjänä. Van Ronk oli merkittävä henkilö 1960-luvun alun folkmusiikkipiireissä myös sen vuoksi, että hän tuki henkilökohtaisesti monia nuoria ja nousevia folklaulajia kuten Bob Dylania ja Joni Mitchelliä. Vuoden 2013 elokuva Inside Llewyn Davis perustuu osin Van Ronkin elämään tuolta ajalta. Van Ronkin musiikissa folkiin yhdistyi blues, jazz ja ragtime. Hänen kitaransoittonsa sai vaikutteita pianotekniikoista. Kuten moni muukin ajan folkesiintyjä, hänkin siirtyi välillä sähköiseen musiikkiin 1960-luvulla. ==Yksityiselämä== Poliittisesti Van Ronk oli vasemmistolainen. Hän oli naimisissa kahdesti. Hän kuoli vuonna 2002 sydänkohtaukseen sairastettuaan suolisyöpää. Hänen mukaansa on nimetty Sheridan Square -aukion osa Greenwich Villagessa. ==Lähteet== ==Kirjallisuutta== * The Mayor of MacDougal Street, Elijah Wald, 2005 (Dave Van Ronkin elämäkerta) Luokka:Yhdysvaltalaiset folkmuusikot Luokka:Yhdysvaltalaiset bluesmuusikot Luokka:Vuonna 1936 syntyneet Luokka:Vuonna 2002 kuolleet
MotoGP-kausi 2011

MotoGP-kausi 2011 oli historian 63. ratamoottoripyöräilyn MM-sarjan kausi. Kauden toiseksi viimeinen kilpailu peruttiin Marco Simoncellin kuolemantapauksen johdosta. ==Kilpailukalenteri== N:o Päivämäärä Kilpailu Rata MotoGP-voittaja Moto2-voittaja 125cc-voittaja Raportti 1\. 20. maaliskuuta Qatarin Grand Prix Losail Casey Stoner Stefan Bradl Nicolás Terol Raportti 2\. 3. huhtikuuta Espanjan Grand Prix Jerez Jorge Lorenzo Andrea Iannone Nicolás Terol Raportti 3\. 1. toukokuuta Portugalin Grand Prix Estoril Dani Pedrosa Stefan Bradl Nicolás Terol Raportti 4\. 15. toukokuuta Ranskan Grand Prix Le Mans Casey Stoner Marc Márquez Maverick Viñales Raportti 5\. 5. kesäkuuta Katalonian Grand Prix Catalunya Casey Stoner Stefan Bradl Nicolás Terol Raportti 6\. 12. kesäkuuta Britannian Grand Prix Silverstone Casey Stoner Stefan Bradl Jonas Folger Raportti 7\. 25. kesäkuuta Hollannin TT-ajot Assen Ben Spies Marc Márquez Maverick Viñales Raportti 8\. 3. heinäkuuta Italian Grand Prix Mugello Jorge Lorenzo Marc Márquez Nicolás Terol Raportti 9\. 17. heinäkuuta Saksan Grand Prix Sachsenring Dani Pedrosa Marc Márquez Héctor Faubel Raportti 10\. 24. heinäkuuta Yhdysvaltain Grand Prix Laguna Seca Casey Stoner Vain MotoGP Raportti 11\. 14. elokuuta Tšekin Grand Prix Brno Casey Stoner Andrea Iannone Sandro Cortese Raportti 12\. 28. elokuuta Indianapolisin Moto Grand Prix Indianapolis Casey Stoner Marc Márquez Nicolás Terol Raportti 13\. 4. syyskuuta San Marinon Grand Prix Misano Jorge Lorenzo Marc Márquez Nicolás Terol Raportti 14\. 18. syyskuuta Aragonian Grand Prix Motorland Aragón Casey Stoner Marc Márquez Nicolás Terol Raportti 15\. 2. lokakuuta Japanin Grand Prix Motegi Dani Pedrosa Andrea Iannone Johann Zarco Raportti 16\. 16. lokakuuta Australian Grand Prix Phillip Island Casey Stoner Alex de Angelis Sandro Cortese Raportti 17\. 23. lokakuuta Malesian Grand Prix Sepang Peruttu Thomas Lüthi Maverick Viñales Raportti 18\. 6. marraskuuta Valencian Grand Prix Valencia Casey Stoner Michele Pirro Maverick Viñales Raportti ==MM- pisteet== ===MotoGP=== Sija Kuljettaja Pyörä Pisteet 1 Casey Stoner Honda 350 2 Jorge Lorenzo Yamaha 260 3 Andrea Dovizioso Honda 228 4 Dani Pedrosa Honda 219 5 Ben Spies Yamaha 176 6 Marco Simoncelli Honda 139 7 Valentino Rossi Ducati 139 8 Nicky Hayden Ducati 132 9 Colin Edwards Yamaha 109 10 Hiroshi Aoyama Honda 98 ===Moto2=== Sija Kuljettaja Pyörä Pisteet 1 Stefan Bradl Kalex 274 2 Marc Márquez Suter 251 3 Andrea Iannone Suter 177 4 Alex de Angelis Motobi 174 5 Thomas Lüthi Suter 151 6 Simone Corsi FTR 127 7 Bradley Smith Tech 3 121 8 Dominique Aegerter Suter 94 9 Michele Pirro Moriwaki 84 10 Esteve Rabat FTR 79 ===125cc=== Sija Kuljettaja Pyörä Pisteet 1 Nicolás Terol Aprilia 302 2 Johann Zarco Derbi 262 3 Maverick Viñales Aprilia 248 4 Sandro Cortese Aprilia 225 5 Héctor Faubel Aprilia 177 6 Jonas Folger Aprilia 161 7 Efrén Vázquez Derbi 160 8 Luis Salom Aprilia 116 9 Sergio Gadea Aprilia 103 10 Alberto Moncayo Aprilia 94 == Aiheesta muualla == *Motogp.com Luokka:MotoGP- kaudet Luokka:Vuoden 2011 moottoriurheilu
Marianna Madia

Marianna Madia (oik. Maria Anna Madia, s. 5. syyskuuta 1980 Rooma, Italia) on italialainen poliitikko.Roncone, Fabrizio. «Vada per carina, raccomandata no»." Corriere della Sera. 1. maaliskuuta 2008. Hän on toiminut julkishallinto- ja yksinkertaistamisministerinä Matteo Renzin ensimmäisessä hallituksessa helmikuusta 2014 lähtien.«Italy's PM-designate Matteo Renzi names new cabinet» == Lähteet == ==Aiheesta muualla== * Marianna Madian kotisivut Luokka:Italialaiset poliitikot Luokka:Vuonna 1980 syntyneet Luokka:Elävät henkilöt
Put Yourself in My Place

"Put Yourself in My Place" on kappale Kylie Minoguen albumilta Kylie Minogue (1994). Se on albumin toinen single ja julkaistiin 14. marraskuuta 1994. Kappaleen kirjoittivat ja tuottivat Jimmy Harry. == Kappalelista == ;CD single 1 # "Put Yourself in My Place" (Short Radio Edit) – 3:37 # "Put Yourself in My Place" (Dan's Quiet Storm Extended Mix) – 5:48 # "Put Yourself in My Place" (Dan's Quiet Storm Club Mix) – 7:03 # "Confide in Me" (Phillip Damien Mix) – 6:25 ;CD single 2 # "Put Yourself in My Place" (Radio Mix) – 4:11 # "Put Yourself in My Place" (Driza-Bone Mix) – 4:50 # "Put Yourself in My Place" (All-Stars Mix) – 4:54 # "Where Is the Feeling?" (Morales Mix) – 9:55 ;Virallisia remixejä # "Put Yourself in My Place" (Dan's Old School Mix) – 4:31 # "Put Yourself in My Place" (Acoustic Version) – 4:46 == Esitykset konserteissa == *Intimate and Live Tour *On a Night Like This Tour *KylieFever2002 Tour *Showgirl Tour == Listasijoitukset == Lista (1994) Korkein sijoitus Australia (ARIA Charts) 11 Saksa (Media Control Charts) 87 Britannia (UK Singles Chart) 11 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 1994 kappaleet
Džankoi

Džankoi (, , ) on kaupunki Krimin niemimaan pohjoisosassa, Ukrainan Krimin autonomisessa tasavallassa, jota aluetta Venäjä on helmikuusta 2014 saakka miehittänyt. Kaupungin asukasluku on noin 36 086 (2013). Se oli myös ympäröivän 74 131 asukkaan Džankoin piirin hallintokeskus. thumb|230px|left|Rautatieaseman aukiota thumb|230px|left|Kulttuuritalo Kaupunki on liikenteellinen solmupiste sekä valtatie- että rautatieliikenteessä Ukrainan mantereen ja Krimin niemimaan valtaosan välillä. Kaupungin kautta kulkevat niin läntisempi kuin itäisempikin Krimille vievä Ukrainan rautateiden päärata. Samoin tärkeät valtatiet M24 (osa eurooppatietä E97) ja M18 (E101) Krimille kulkevat kaupungin kautta. Vaikka kaupunkialueella vuonna 2001 olikin lievä venäläisenemmistö, etniseltä taustaltaan tämä Krimin niemimaan pohjoisosan seutu (Džankoi ja Džankoin piiri yhdessä, yhteensä 110 217 asukasta 2013) oli vuoden 2001 väestönlaskennassa prosentuaalisesti enemmän ukrainalaisten ja krimintataarien, kuin etnisesti venäläisten aluetta. Ukrainan tilastokeskuksen mukaan krimintataarien syntyvyys oli lisäksi merkittävästi suurempaa ja ikäjakauma venäläisväestöä nuorempaa. Siten venäläisten osuus oli luontaisen väestönkasvun perusteella pienenemässä. Lisäksi Krimin tataarien paluumuutto Krimin autonomisen tasavallan alueelle jatkui Ukrainan väestötilastojen mukaan vuoden 2001 jälkeenkin. == Sotilaslentokenttä ja Venäjän armeijan sotatoimia maaliskuussa 2014 == Satelliitti- ja ilmakuvissa kaupungin kaakkoispuolella näkyy sotilaslentokenttä, Džankoin lentotukikohta (koordinaatit ). Esimerkiksi maaliskuun 11.–12. päivänä 2014 kerrottiin venäläisten sotatoimista alueella: vieraan vallan sotajoukot tunkeutuivat kaupunkiin hyökkäyshelikopterien (neljä Mi-24) ja suuren, aseistetuilla sotilailla tuetun kuljetuskolonnan voimin. Seudulle kuljetettiin myös partioveneitä.Rossijskije vojennyje razvoratšivajut v Džankpje polevoi gospital 11.3.2014, unian.net, Viitattu 15.3.2014, Peredviženija rossijskih voisk v Džankoje, 12.3.2014, bbc.co.uk, Viitattu 15.3.2014, Toimet eivät olleet Ukrainan eikä Krimin autonomisen tasavallan perustuslakien eikä edes Sevastopolin laivastotukikohdan vuokrasopimuksen mukaisia vaan vastoin sekä lakia että valtiosopimuksia. ==Lähteet== ==Aiheesta muualla== *Keskustelua, "äänestys" ja mm. valokuvia (iso)venäläisellä, kaupunkiin keskittyneellä VKontakte-sivustolla; (Huom. Mm. Venäjän opposition sivustoja vk.com-palvelimella suljettu) lähinnä (vk.com) *Vaitonaisten sotilaiden ryhmänjohtaja myönsi – Venäjältä on tultu (15.3.2014) (hs.fi) Luokka:Krimin autonomisen tasavallan kaupungit
Heimo Anttiroiko

Heimo Matias Anttiroiko (23. joulukuuta 1927 Lohtaja – 19. joulukuuta 2008 Himanka)Kuolinilmoitus, Heimo Matias Anttiroiko, Keskipohjanmaa, 2008, No 356, julkaistu 30.12.2008 oli suomalainen lauluntekijä ja kuoronjohtaja. Hän toimi muun muassa Kokkolan ja Himangan Työväen Laulajien kuoronjohtajana sekä soitti itse eri työväen- ja tanssiorkestereissa 1940-luvulta lähtien.Keikalla – Keskipohjalaisia yhtyeitä ja artisteja Viitattu 14.3.2014. Parhaiten Anttiroiko tunnetaan lukuisten työväenlaulujen säveltäjänä, sanoittajana ja kääntäjänä. Hän on säveltänyt myös Einari Vuorelan ja Eino Leinon runoja.VEU toimii Himangalla – Anttiroikot aatteen, sivistyksen ja isämaan asialla Vaihtoehto EU:lle 3/2006, s. 6. Viitattu 14.3.2014. Anttiroikon tuotanto käsittää satoja kappaleita, joista Teostossa on yli 170. Tunnetuin hänen käännöksistään on toisen maailmansodan aikaisen Puolan vastarintaliikkeen laulu Partisaanivalssi, jonka on levyttänyt muun muassa KOM-teatteri. Vuonna 1978 Love Records julkaisi albumin Heimo Anttiroiko - työväenlaulun veteraani, jossa hänen kappaleitaan tulkitsevat useat eri kuorot, sekä artistit kuten Sinikka Sokka.Suomen äänitearkisto Viitattu 14.3.2014. 1970-luvulla Anttiroiko oli myös ohjaajana Kulttuuritalolla toimineiden SDNL:n laulu- ja teatteriryhmien parissa.Joitakin tapahtumia metallin kommunistien toiminnassa vuosikymmenien varrelta Metallin kommunistit. Viitattu 14.3.2014. Hänen käännöskappaleensa Buchenwaldin hälytys on mukana vuonna 2006 valmistuneessa dokumenttielokuvassa Kenen joukoissa seisot, joka käsittelee 1970-luvun poliittista laululiikettä. Samana vuonna ilmestyi Anttiroikon lauluja sisältävä kirja Tiellä ja muita Heimo Anttiroikon lyyrisiä lauluja.Kansalliskirjasto Finna Viitattu 14.3.2014. Anttiroiko lukeutui vähemmistökommunisteihin ja oli SKDL:n hajoamisen jälkeen mukana Devan toiminnassa. == Lähteet == Luokka:Suomalaiset kuoronjohtajat Luokka:Suomalaiset lauluntekijät Luokka:SKP:ssä (1918–1990) vaikuttaneet henkilöt Luokka:Demokraattisessa Vaihtoehdossa vaikuttaneet henkilöt Luokka:Vuonna 1927 syntyneet Luokka:Vuonna 2008 kuolleet
Where Is the Feeling?

"Where Is the Feeling" on dancepopkappale Kylie Minoguen albumilta Kylie Minogue (1994). Se on albumin kolmas ja viimeinen single ja se julkaistiin 10. heinäkuuta 1995. Kappaleen kirjoittivat Wilf Smarties ja Jayn Hanna. == Kappalelista == ;CD single # "Where Is the Feeling?" (BIR Dolphin Mix) – 4:11 # "Where Is the Feeling?" (BIR Soundtrack) – 13:28 # "Where Is the Feeling?" (Da Klubb Feelin Mix) – 10:48 # "Where Is the Feeling?" (Morales Mix Edit) – 6:12 # "Where Is the Feeling?" (BIR Bish Bosh Mix) – 4:48 ;Kasettin single # "Where Is the Feeling?" (BIR Dolphin Mix) – 4:11 # "Where Is the Feeling?" (BIR Bish Bosh Mix Edit) – 4:48 ;Australialainen kasetti single # "Where Is the Feeling?" (BIR Dolphin Mix) – 4:11 # "Where Is the Feeling?" (BIR Soundtrack) – 13:28 # "Where Is the Feeling?" (Da Klubb Feelin Mix) – 10:48 # "Where Is the Feeling?" (Morales Mix Edit) – 6:12 # "Where Is the Feeling?" (BIR Bish Bosh Mix) – 4:48 ;12" single # "Where Is the Feeling?" (BIR Soundtrack) – 13:28 # "Where Is the Feeling?" (Da Klubb Feelin Mix) – 10:48 ;Japanilainen 3" CD single # "Where Is the Feeling?" (Album version) – 6:59 # "Confide in Me" – 5:51 ;Virallisia remixejä # "Where Is the Feeling?" (acoustic version) – 4:51 # "Where Is the Feeling?" (album version) – 6:59 # "Where Is the Feeling?" (Aphroheadz Powerlite Mix) – 6:24 # "Where Is the Feeling?" (BIR Bish Bosh Mix Edit) – 4:06 # "Where Is the Feeling?" (Japanese Radio Edit) – 4:57 # "Where Is the Feeling?" (Morales Mix) – 9:55 # "Where Is the Feeling?" (Thee Rad Vid Clash Mix) – 7:08 # "Where Is the Feeling?" (West End TKO Mix) – 8:09 # "Where Is the Feeling?" (Da Klubb Feelin Mix) – 10:51 # "Where Is the Feeling?" (Morales Mix Edit) – 6:12 == Listasijoitukset == Lista (1995) Korkein sijoitus Australia (ARIA Charts) 31 Britannia (UK Singles Chart) 16 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 1995 kappaleet
Värillä ei ole väliä

Värillä ei ole väliä on vuonna 1990 julkaistu EP-levy, joka liittyy PAND – Taiteilijat rauhan puolesta -järjestön samannimiseen kampanjaan. Sen tarkoituksena oli kiinnittää huomiota rasismiin ja erityisesti tuolloin Etelä- Afrikassa harjoitettuun apartheid-politiikkaan. Hankkeeseen kuului myös televisiokonsertti.Dave Lindholm Populaarimusiikin museo Pomus. Viitattu 14.3.2014. Levyn tuotto luovutettiin Kirkon ulkomaanavulle. Projekti sai alkunsa eteläafrikkalaisen laulajan Jennifer Fergusonin Suomen vierailun yhteydessä.Sillalla – Dave Lindholm Viitattu 14.3.2014. Hänen lisäkseen levyllä esiintyvät muun muassa Sonja Lumme, Dave Lindholm sekä Pantse Syrjä. Yhden kappaleista teki Juice Leskinen. == Kappaleet == A-puoli: #Jennifer Ferguson, Marjo-Riitta Kervinen, Sonja Lumme, Ylioppilaskunnan Laulajat & Settlemen Big Band: (säv. ja san. Jennifer Ferguson) #Jennifer Ferguson: (säv. ja san. Jennifer Ferguson) B-puoli: #Kata Laurikainen, Toni Lähteenmäki, Harri Marstio, Kiti Neuvonen, Maija Salon musiikkikoulun lapset, Dave Lindholm & Pantse Syrjä: (säv. ja san. Juice Leskinen) #Mikko Jokinen & Ågeli Rockstars: (säv. Petri Juutilainen, san. Jukka Itkonen) == Lähteet == *Yleisradion Fono- äänitetietokanta ===Viitteet=== Luokka:Vuoden 1990 EP:t Luokka:Hyväntekeväisyys Suomessa
Miliisi (kappale)

Miliisi on suhteellisen tuntemattomaksi jääneen Foggy-yhtyeen singlejulkaisu vuodelta 1973. Singlen molemmat kappaleet ovat soitinesityksiä. Levy-yhtiö on Love Records ja singlen kaupallinen tunnus LRS 2020. Tuottaja on Paavo Lappalainen. == Kappaleet == ;A-puoli # ;B-puoli # * == Lähteet == * Foggy s. Miliisi (Love Records LRS 2020) 1973 * Luokka:Vuoden 1973 kappaleet Luokka:Suomalaiset popkappaleet Luokka:Jazzkappaleet
Moottoripyöräilyn Valencian Grand Prix

Valencian Grand Prix on ratamoottoripyöräilyn MM-sarjassa vuodesta 1999 lähtien vuosittain ajettava osakilpailu. Espanjassa ajetaan Valencian kilpailun lisäksi myös Espanjan GP, Katalonian GP ja Aragonian GP. ==Voittajat== Vuosi Rata Moto3 Moto3 Moto2 Moto2 MotoGP MotoGP Raportti Vuosi Rata Kuljettaja Valmistaja Kuljettaja Valmistaja Kuljettaja Valmistaja Raportti 2022 Valencia Izan Guevara Gas Gas Pedro Acosta Kalex Álex Rins Suzuki Raportti 2013 Valencia Maverick Viñales KTM Nicolás Terol Suter Jorge Lorenzo Yamaha Raportti 2012 Valencia Danny Kent KTM Marc Márquez Suter Dani Pedrosa Honda Raportti Vuosi Rata 125 cc 125 cc Moto2 Moto2 MotoGP MotoGP Raportti 2011 Valencia Maverick Viñales Aprilia Michele Pirro Moriwaki Casey Stoner Honda Raportti 2010 Valencia Bradley Smith Aprilia Karel Abraham FTR Jorge Lorenzo Yamaha Raportti Vuosi Rata 125 cc 125 cc 250 cc 250 cc MotoGP MotoGP Raportti 2009 Valencia Julián Simón Aprilia Héctor Barberá Aprilia Dani Pedrosa Honda Raportti 2008 Valencia Simone Corsi Aprilia Marco Simoncelli Gilera Casey Stoner Ducati Raportti 2007 Valencia Héctor Faubel Aprilia Mika Kallio KTM Dani Pedrosa Honda Raportti 2006 Valencia Héctor Faubel Aprilia Alex de Angelis Aprilia Troy Bayliss Ducati Raportti 2005 Valencia Mika Kallio KTM Dani Pedrosa Honda Marco Melandri Honda Raportti 2004 Valencia Héctor Barberá Aprilia Dani Pedrosa Honda Valentino Rossi Yamaha Raportti 2003 Valencia Casey Stoner Aprilia Randy de Puniet Aprilia Valentino Rossi Honda Raportti 2002 Valencia Dani Pedrosa Honda Marco Melandri Aprilia Alex Barros Honda Raportti Vuosi Rata 125 cc 125 cc 250 cc 250 cc 500 cc 500 cc Raportti 2001 Valencia Manuel Poggiali Gilera Daijiro Kato Honda Sete Gibernau Suzuki Raportti 2000 Valencia Roberto Locatelli Aprilia Shinya Nakano Yamaha Garry McCoy Yamaha Raportti 1999 Valencia Gianluigi Scalvini Aprilia Tohru Ukawa Honda Régis Laconi Yamaha Raportti ==Aiheesta muualla== * Valencian radan viralliset sivut *
Rémi Bezançon

thumb|Rémi Bezançon heinäkuussa 2008 elokuvansa Loppuelämäsi ensimmäinen päivä ennakkonäytöksessä. Rémi Bezançon (s. 1971) on ranskalainen käsikirjoittaja ja elokuvaohjaaja.Timo Peltonen, Perheen vuodet 1998–2000, Tv & radio, Helsingin Sanomat 14.3.2014, sivu 25 Hän on opiskellut elokuvaa École Supérieure de Réalisation Audiovisuellessa (ESRA) Pariisissa ja École du LouvressaAfrican Film Festival, viitattu 14.3.2014. Elokuva Loppuelämäsi ensimmäinen päivä sai kolme César-palkintoa ja oli lisäksi ehdokkaana kuuteen palkintoon. ==Filmografia== * Ma vie en l'air (2005) * Loppuelämäsi ensimmäinen päivä (Le Premier jour du reste de ta vie, 2008) * Pieniin päin (Un heureux événement, 2011) * Zarafa (yhdessä Jean-Christophe Lien kanssa, 2012) * Nos futurs (2015) == Lähteet == ==Aiheesta muualla== * * Luokka:Ranskalaiset elokuvaohjaajat Luokka:Ranskalaiset elokuvakäsikirjoittajat Luokka:Vuonna 1971 syntyneet Luokka:Elävät henkilöt
Vanne

Vanne tai Wanne voi tarkoittaa seuraavia: * vanne, rytmisen kilpavoimistelun väline * vanne, ajoneuvon renkaan kiinnitysosa * vanne, polkupyörän renkaan kiinnitysosa * vanne, pakkaus- ja kiinnitystarvike * vanne, tynnyriä tms. koossa pitävä kiristysside * Vanne, kunta Haute-Saônen departementissa Ranskassa * Vanne, Seinen vesistöön kuuluva joki Ranskassa Sukunimenä: * Ilkka Vanne (s. 1946), suomalainen tv- ja elokuvaohjaaja * Karoliina Vanne (s. 1977), suomalainen näyttelijä * Kerttu Wanne (1905–1963), suomalainen viulutaiteilija ja kirjailija * Olavi Wanne (1906–1970), suomalainen diplomaatti ja sukututkija
Chicken McNuggets

Chicken McNuggets on pikaruokaketju McDonald’sin kananugetti- eli kanapala- ateria. Ateria lanseerattiin ravintolan valikoimiin vuonna 1983. Chicken McNuggetseja myydään Suomessa neljän, kuuden, yhdeksän ja kahdenkymmenen kappaleen annoksina. Suomen ravintoloissa myytävät kananugetit valmistetaan Tanskassa. ==Lähteet== ==Aiheesta muualla== Luokka:McDonald’sin tuotteet
Galois’n teoria

Galois’n teoria on abstraktiin algebraan kuuluva, Évariste Galois’n mukaan nimetty teoria, joka muodostaa yhteyden kunta- ja ryhmäteorian välille. Galois’n teorian avulla voidaan tietyt kuntateorian ongelmat muuttaa ryhmäteorian ongelmiksi, jotka voivat olla yksinkertaisempia ja paremmin ymmärrettyjä. Alun perin Galois käytti permutaatioryhmiä kuvailemaan, kuinka annetun polynomiyhtälön juuret liittyvät toisiinsa. Modernit Galois’n teorian menetelmät sisältävät muun muassa kuntalaajennusten automorfismien tutkimista. Galois’n yhteydet yleistävät Galois’n teoriaa. == Lähteet == * Luokka:Seulonnan keskeiset artikkelit
Enojärvi

Enojärvi voi tarkoittaa seuraavia: ;kyliä: * Enojärvi, Vonozero, kylä Lotinapellon piirissä Venäjällä * Enojärvi, entinen kylä Kuusamon luovutetulla alueella ;järviä: * Enojärvi, järvi Tampereella ja Orivedellä * Enojärvi, järvi Oriveden Längelmäellä * Enojärvi, järvi Sysmässä * Enojärvi-Keihäsjärvi, järvi Hartolassa * Alainen Enojärvi, järvi Kuhmoisissa * Keskinen Enojärvi, järvi Kuhmoisissa * Yläinen Enojärvi, järvi Kuhmoisissa * Enojärvi, järvi Karjalan tasavallassa Venäjällä, aiemmin Kuusamossa Suomessa. == Katso myös == * Enonjärvi Luokka:Järvien täsmennyssivut
Dess–Martin-perjodinaani

Dess–Martin-perjodinaani (C13H13IO8) on orgaaninen yhdiste, joka sisältää hypervalenttisen jodiatomin. Yhdistettä käytetään orgaanisen kemian synteeseissä hapettimena. Nimensä reagenssi on saanut kehittäjiensä yhdysvaltalaisten kemistien Daniel Dessin ja James Martinin mukaan, jotka raportoivat yhdisteen käytön vuonna 1983. ==Ominaisuudet== Huoneenlämpötilassa Dess–Martin-perjodinaani on kiteistä valkoista ainetta. Yhdiste ei liukene veteen eikä aromaattisiin tai alifaattisiin hiilivetyihin, mutta liukenee kohtalaisesti tetrahydrofuraaniin, asetonitriiliin, trikloorimetaaniin ja dikloorimetaaniin. Yhdiste on kiinteänä suhteellisen stabiili, mutta saattaa räjähtää iskusta. Yhdiste myös hajoaa kosteuden ja valon vaikutuksesta. Tämän vuoksi Dess–Martin-perjodinaania käytetään tyypillisesti liuoksena. ==Valmistus ja käyttö== Dess–Martin-perjodinaania valmistetaan lähtemällä o-jodibentsoehaposta. Ensimmäisessä vaiheessa o-jodibentsoehappo hapetetaan 2-jodoksibentsoehapoksi kaliumbromaatin avulla. 2-Jodoksibentsoehappo reagoi happaman katalyytin läsnä ollessa etikkahappoanhydridin kanssa muodostaen Dess–Martin-perjodinaania. : Dess–Martin-perjodinaania käytetään hapetattaessa primäärisiä alkoholeja aldehydeiksi ja sekundäärisiä alkoholeja ketoneiksi. Yhdiste ei hapeta primäärisiä alkoholeja karboksyylihapoiksi asti. Dess–Martin-perjodinaani pelkistyy reaktiossa jodinaaniksi ja sivutuotteena muodostuu etikkahappoa. Yhdiste soveltuu erityisesti allyylisten alkoholien hapettamiseen, koska muilla tavoin niiden selektiivinen hapettaminen on vaikeaa. : ==Lähteet== ==Aiheesta muualla== *Dess-Martin perjodinaanin käyttöturvallisuustiedote, Sigma Aldrich, viitattu 30.12.2014. Luokka:Jodiyhdisteet Luokka:Orgaaniset yhdisteet
Tarttuu muhun

Tarttuu muhun on suomalaisartisti Jannika B:n kappale hänen Kaikki rohkeus -nimiseltä esikoisalbumiltaan. Sony Music ja Jannika B:n oma levymerkki Ona julkaisivat kappaleen albumin viidentenä ja viimeisenä singlenä 8. toukokuuta 2013. Kappaleen on tuottanut Jonas Olsson, joka on myös säveltänyt sen. Sanoituksen on tehnyt Jannika B itse yhdessä Heidi Maria Paalasen kanssa. Singlen julkaisun yhteydessä artisti itse kertoi lähtevänsä toukokuussa koko kesän kestävälle kiertueelle. "Tarttuu muhun" ei sijoittunut lainkaan listoille. ==Kappaleet== # ==Lähteet== Luokka:Vuoden 2013 kappaleet Luokka:Jannika B:n kappaleet
Itseni herra

Itseni herra on suomalaisartisti Jannika B:n kappale hänen toiselta, Šiva -nimiseltä studioalbumilta. Sony Music ja Jannika B:n oma levymerkki Ona julkaisivat kappaleen albumin toisena singlenä 4. maaliskuuta 2014. Radiossa se sai ensisoittonsa jo 27. helmikuuta 2014, kun toimittaja Sofia Thurén soitti sen YleX-kanavan Uuden musiikin iltavuoro-ohjelmassa. Kappaleen ovat säveltäneet ja sanoittaneet Jannika B yhdessä Heidi Maria Paalasen kanssa. Sanoituksiltaan kappale kertoo siitä kuinka ihmisten kuuluisi elää itsensä takia, toteuttaa unelmia ja arvostaa jokaista päivää niin kuin se olisi viimeinen. Toistaiseksi kappale on sijoittunut ainoastaan radiolistalle, jossa sen paras sijoitus on 15. sija. ==Kappaleet== # ==Listasijoitukset== Lista Paras sijoitus Suomen virallinen singlelista – Suomen virallinen latauslista – Radiolista 15 ==Lähteet== Luokka:Vuoden 2014 kappaleet Luokka:Jannika B:n kappaleet
Otso-metsäpalvelut

Otso-metsäpalvelut Oy (yrityksen käyttämä kirjoitusasu OTSO Metsäpalvelut) oli metsäpalveluja tuottanut suomalainen yritys. Se toimi valtakunnallisesti koko Suomen alueella. Palveluverkostoon kuului noin 60 toimipistettä ympäri maata. Yrityksen palkkalistoilla toimii noin 150 metsäalan ammattilaista. Otson palveluvalikoimaan kuuluivat metsäautoteiden ja siltojen rakentaminen, kunnostusojitus, puukauppa, lannoitukset, metsänhoito, metsäkiinteistönvälitys, tila-arviot, metsäsuunnittelu, luonnonhoitopalvelut ja sähkölinjojen vierimetsänhoito sekä reunavyöhykehakkuut. Otso-metsäpalvelut Oy:n toimitusjohtajana toimi Kari Lundell. Otso-metsäpalvelut oli alun perin osa valtion Metsäkeskusta, mutta se eriytettiin omaksi liiketoimintayksikökseen. Helmet Business Mentors Oy ja toimiva johto osti organisaation Metsäkeskukselta liiketoimintakauppana ja siitä tuli samalla osakeyhtiö 1. lokakuuta 2016. Yhtiön liikevaihto ensimmäisellä tilikaudella oli 62,3 M€ ja liikevoitto 0,9 M€. (2018) Ensimmäinen tilikausi oli 17 kk. Yritys jätti konkurssihakemuksen Pirkanmaan käräjäoikeudelle 8. lokakuuta 2021 oltuaan yrityssaneerauksessa syksystä 2020 lähtien. Yhtiön oman ilmoituksen mukaan sen tuloksen painoivat heti alussa tappiolle metsäteiden rakentamisen supistuminen sekä sille siirtyneiden vanhojen projektien alhaiset katteet. Yrityssaneerausohjelmassa yrityksen lähes kymmenen miljoonan euron velkoja leikattiin 4,9 miljoonalla eurolla oman pääoman vastaavasti vahvistuessa. Tästä huolimatta velkoja jäi noin neljä miljoonaa euroa. Koronaviruspandemia heikensi kannattavuutta entisestään vaikeuttamalla tiekuntien kokousten järjestämistä ja hankaloittamalla uusien projektien myyntiä. Eri toimijoiden kanssa käydyt neuvottelut toiminnan jatkon turvaavan rahoituksen saamiseksi eivät johtaneet tuloksiin. == Lähteet == * Otso-metsäpalvelujen verkkosivut === Viitteet === Luokka:Entiset suomalaiset yritykset Luokka:Suomen metsäteollisuus Luokka:Metsäorganisaatiot Luokka:Tamperelaiset yritykset
What If (Frida Amundsenin kappale)

What If on norjalaisartisti Frida Amundsenin kappale. Sen julkaisee Warner Music artistin kolmantena singlenä 21. maaliskuuta 2014. Kappale nauhoitettiin Decibel Studiolla Tukholmassa. ==Kappalelista== Digitaalinen lataus * 1. What If - 4:02 ==Lähteet== Luokka:Vuoden 2014 kappaleet Luokka:Frida Amundsenin kappaleet
SCA Fighting

SCA Fighting on nykyaikainen keppikamppailulaji, joka syntyi 1960-luvulla Yhdysvalloissa. Se pohjautuu keskiaikaiseen länsimaiseen taistelutapaan, ja osallistujat varustautuvat keskiaikaisiin vaatteisiin ja haarniskoihin. Laji tunnetaan myös nimillä SCA Heavy Combat Fighting sekä Suomessa nimellä rottinkitaistelu. Lajin säännöt luo kansainvälinen historianelävöittämiseen keskittynyt yhdistys Society for Creative Anachronism. Suomessa toiminta tapahtuu Suomen keskiaikaseuran alaisuudessa. Taisteluun osallistuvilla on yllään sääntöjen vaatima haarniska sekä aseinaan rottingista tehdyt kepit. Taistelu tapahtuu täydellä nopeudella ja kovalla kontaktilla. Taistelut voivat olla aina kaksintaisteluista suuriin kahden osapuolen sotiin. == Aiheesta muualla == * Suomen keskiaikaseuran taistelutoiminta . Luokka:Historian elävöittäminen Luokka:Taistelulajit
Ida Salin

Ida Sofia Salin (o.s. Öflund; 29. huhtikuuta 1865 Vihti – 19. elokuuta 1952 Helsinki) oli suomalainen yritysjohtaja ja lahjoittaja. Salin oli ensimmäisiä suomalaisia ammattikoulutuksen saaneita naispuutarhureita. Toimittuaan ammatissa kymmenen vuotta hän avioitui 1895 Wilhelm Salinin kanssa, joka oli perustanut nyörinpunomon Ab Wilh. Salins snörmakeri. Syksyllä 1899 Wilhelm Salin kuoli. Samana keväänä oli heidän pieni poikansa Sigurd Otto Wilhelm kuollut vain 5 kk ikäisenä. Ida ei saanut muita lapsia. Miehensä kuoltua hän otti yrityksen vastuulleen. Hän rakennutti Lauttasaareen huvilan Solvikstorp. Testamentissaan hän lahjoitti varoja hyväntekeväisyyteen. mm. yhdistyksille "De gamlas hem", "Blindhemmet", "Förengen för lyttas bistånd", "Gosahemmet vid Nylandsgatan" ja "Husmoderförbund". Merkittävimmän osan omaisuuttaan, muun muassa huvilan, hän lahjoitti Naisasialiitto Unionille käytettäväksi iäkkäiden sivistyneiden naisten kesäkotina. Hän lahjoitti myös varoja käytettäväksi kesäkodin ylläpitoon ja edellytti että Solvikstorp säilytetään sellaisena kun se luovutushetkellä on ilman että huvilaan tehdään merkittäviä muutoksia.Ida Salinin testamentti, Kansallisarkisto. Huvila nimettiin myöhemmin hänen mukaansa Villa Saliniksi, ja siitä tuli virkistyslomakoti "vanhoille sivistyneille naisille" ja myös koulutustila.Villa Salin, Naisasialiitto Unioni.Historiaa, Naisasialiitto Unioni Nyörinpunomosta kasvoi Ida Salinin aikana alallaan Suomen suurin. Hän toimi yrityksen johdossa kuolemaansa saakka.Muotoilun maailmaa etsimässä Yrityksen myymälä toimi Fabianinkadulla. Nyörinpunomon laitteita ja koneita ja työnäytteitä on lahjoitettu Helsingin kaupunginmuseolle.Helsingin kaupungin virastot ja laitokset. Kaupunginmuseo, s. 76. Niitä oli vuonna 2012 esillä helsinkiläisiä käsityöläisiä esittelevässä näyttelyssä Hakasalmen huvilassa. Salinin vanhemmat olivat Gustaf Henrik Öflund ja Edla Sofia Skogster. == Lähteet == ==Kirjallisuutta== * Made in Helsinki 1700–2012 – helsinkiläisen työn helmiä kolmelta vuosisadalta. Helsingin kaupunginmuseo 2011. ISBN 978-952-272-067-2 * Ingström, Pia: Känslor äger rum. Schildts 2014. ISBN 978-951-52-3327-1 Luokka:Suomalaiset yrittäjät Luokka:Suomalaiset lahjoittajat Luokka:Vuonna 1865 syntyneet Luokka:Vuonna 1952 kuolleet
Nyt kolisee

Nyt kolisee on rap kokoelma-albumi, joka julkaistiin 4. huhtikuuta 2014. Se pohjautuu J. Karjalaisen albumiin Et ole yksin. Levyn nimi Nyt kolisee on anagrammi alkuperäisestä nimestä. Albumilta on julkaistu singlenä "Miljoona vuotta (Meripihkahuone)" ja "Nykyään näin (Sinivalkoisia sirpaleita)". Nyt kolisee nousi parhaimmillaan Suomen virallisen albumilistan kärkeen. == Taustaa == Et ole yksin -levyä vuonna 2013 miksatessaan J. Karjalainen ja tuottaja-rumpali Janne Haavisto panivat merkille, että muista raidoista riisuttuna Haaviston ja basisti Tom Nymanin muodostama rytmiryhmä kuulosti todella funkilta. Rytmeistä löytyi soul- ja jopa hiphop-vibaa. Janne mainitsi asiasta Karri "Paleface" Miettiselle vuoden 2013 Ruisrockin bäkkärillä. Tästä alkoi prosessi, jonka puitteissa Et ole yksin -sessioiden raidat purettiin ja laitettiin jakoon Palefacen valitsemalle joukolle paritettuja räppäreitä ja tuottajia. Mukaan valikoitui kirjava joukko marginaalin kyntäjistä klubibängereiden metsästäjiin. == Kappaleet == == Arvostelut == * Desibeli.net: Desibeli.net * Soundi: Soundi == Aiheesta muualla == * Paleface ja yli 20 muuta räppäriä J. Karjalaisen menestyslevyn kimpussa – Lue tekijöiden kommentit == Lähteet == Luokka:Vuoden 2014 kokoelma-albumit Luokka:Suomalaiset hip hop -albumit
Ruokaympyrä

Ruokaympyrä on yhdysvaltain kansallisen tiedeakatemian kehittämä ympyrädiagrammi, jossa luokitellaan ruoka-aineksia eri osiin. Tiedeakatemia suositteli, että kaikkiin diagrammin ruoka-aineryhmiin kuuluvia ruoka-aineita nautittaisiin päivittäin. Alkuperäisen ruoka-aineympyrän ensimmäinen lohko sisälsi vihreitä ja keltaisia vihanneksia, toinen lohko sisälsi appelsiinin, tomaatin, greipin, kaalin ja vihersalaatin, kolmas lohko perunat sekä muut vihannekset ja hedelmät, neljännessä lohkossa olivat maito ja maitotuotteet, viidennessä liha, siipikarja, kala ja munat, kuudennessa leipä, jauhot ja murot ja seitsemännessä voi sekä A-vitaminoitu margariini. Jälleenrakennustyömaiden ruokahuollosta vastanneen Työmaahuolto Oy:n perustaja Tellervo Hakkarainen toi ruokaympyrän Suomeen tuliaisena 1950-luvun Yhdysvaltainmatkaltaan. Perunat sekä vihannekset, hedelmät ja marjat ryhmiteltiin Suomessa uudelleen vain kahteen lohkoon. Ruokaympyrästä kehitettiin myöhemmin erilaisia versioita, kuten ruokakolmio ja ruokapyramidi. Ruokaympyrä on sisältänyt yleensä pelkkiä ruoka-aineita, mutta vuoden 1998 ruokaympyrä sisälsi myös teollista valmisruokaa edustavat jäätelön, maustetun jogurtin ja pikaperunamuusin. == Lähteet == * http://www.kasvikset.fi/Suomeksi/Asiakkaille/Puoli_kiloa_paivassa_- kampanja/ruokaympyra === Viitteet === Luokka:Ravinto-oppi
Makiranmesikko

Makiranmesikko (Meliarchus sclateri) eli aiemmalta nimeltään sancristóbalinmesikko on mesikoiden heimoon kuuluva varpuslintu. ==Levinneisyys== Makiranmesikkoa tavataan kotoperäisenä Makiran saarella Salomonsaarilla. Saaren nimi oli aiemmin San Cristóbal. Lajia on kuvattu yleisestä runsaslukuiseksi, ja se on luokiteltu elinvoimaiseksi. Makiranmesikon elinympäristöä ovat metsät. Sen ravintoa on kasvien mesi ja hyönteiset. ==Lähteet== Luokka:Mesikot